b'\n_START_ARTICLE_\nJohn Graunt\n_START_SECTION_\nDesenvolupament de la demografia moderna\n_START_PARAGRAPH_\nGraunt, al costat del seu amic i deixeble William Petty, va desenvolupar els primers censos de car\xc3\xa0cter estad\xc3\xadstic. Els m\xc3\xa8todes que van utilitzar van servir m\xc3\xa9s tard de marc per a la demografia moderna. Se li atribueix la creaci\xc3\xb3 de la primera taula de vida (life table) o taula de mortalitat, que expressava les probabilitats de superviv\xc3\xa8ncia per a cada edat. Graunt tamb\xc3\xa9 \xc3\xa9s considerat com un dels primers experts en epidemiologia, en el seu llibre apareix la seva preocupaci\xc3\xb3 per les estad\xc3\xadstiques de salut p\xc3\xbablica.'